Pohjois-Savon käräjäoikeus		14.9.2012

Oikeusministeriölle

Lausunto esitutkinta- ja pakkokeinolainsäädännön täydentämisestä

Käräjäoikeus kiinnittää huomiota pakkokeinolain 56 §:n ehdotettuun sisältöön. Tuomioistuimen päätettäväksi jäisi, milloin ylimääräistä tietoa saadaan käyttää näyttönä jutussa. Vaikka säännöksessä on siinä mainitut edellytykset ja esityksen perusteluissa kuvataan, milloin tuollaista tietoa voidaan käyttää näyttönä jutussa, käräjäoikeuden mielestä säännöksessä voisi olla seikkaperäisemmin todettuna perusteet tiedon käyttämiselle. Kun säännöksessä sanotaan "voidaan olettaa olevan erittäin tärkeä merkitys...." kynnys tiedon käyttämiselle lienee tarkoitettu varsin korkeaksi. Käräjäoikeus toteaa, että säännös saattaa olla vaikeasti sovellettava käytännössä.

Muilta osin käräjäoikeudella ei ole lausuttavaa. 

Lausunnon laatimiseen on osallistunut käräjätuomari Mikko Rautsi.

Hannu Lindgren
Laamanni